کۆمەڵکوژیی کەفر قاسم

کۆمەڵکوژیی کەفر قاسم () کۆمەڵکوژییەکە کە لەلایەن  پاسەوانانی سنووری ئیسرائیلەوە لە ٢٩ی تشرینی یەکەمی ١٩٥٦ لە دژی ھاووڵاتییانی عەرەبی ئیسرائیل ھاووڵاتییانی بێچەکی فەلەستینی لە گوندی کەفر قاسم ئەنجامدراون، کە تێدا ٤٩ ھاووڵاتی مەدەنی عەرەب کوژراون، لەنێویاندا بیست و سێ منداڵی خوار تەمەنی ھەژدە ساڵان.  حکوومەتی ئیسرائیل بە سەرۆکایەتی بن گوریۆن ھەوڵیدا کۆمەڵکوژییەکە پەردەپۆش بکات و ڕێگری لە بڵاوبوونەوەی بکات.

ئەو پۆلیسە سنوورییانەی بەشدارییان لە تەقەکردنەکەدا کردووە، خراونەتە دادگا و سزادراون و سزای زیندانیکردنیان بەسەردا سەپێنراوە، بەڵام ھەموویان لێخۆشبوون و لە ماوەی ساڵێکدا ئازادکراون.  فەرماندەی لیواکە سزای غەرامەیەکی ڕەمزی بەسەردا سەپێندرا.  دادگای ئیسرائیل بۆی دەرکەوت کە فەرمانی کوشتنی ھاووڵاتیانی مەدەنی «بە ئاشکرا نایاساییە». 

عیساچار شادمی، ئەو بەرپرسە باڵایەی کە لەسەر ئەو کۆمەڵکوژییە دادگایی کراوە، کەمێک پێش مردنی ڕای گەیاندبوو کە پێی وایە دادگاییکردنەکەی بۆ پاراستنی ئەندامانی نوخبەی سیاسی و سەربازی ئیسرائیل، لەنێویاندا بن گوریۆن، سەرۆکوەزیرانی ئیسرائیل، لە بەرپرسیارێتی کۆمەڵکوژییەکە ئەنجامدراوە. 

لە مانگی کانوونی یەکەمی ٢٠٠٧، شیمۆن پێرێز، سەرۆکی ئیسرائیل بە فەرمی داوای لێبووردنی لەسەر ئەو کۆمەڵکوژییە کرد.

 سەرچاوەکان 

 سەرچاوەکان